Diari Oficial de la Generalitat Valenciana


Sumari del DOGV 8000, del 15-03-2017 (2017/1923)

RESOLUCIÓ de 28 de desembre de 2016, de modificació de la Resolució de 4 de desembre de 2015, de la Direcció General d'Habitatge, Rehabilitació i Regeneració Urbana per a la concessió d'ajudes per a la rehabilitació edificatòria convocades mitjançant una Ordre 8/2015, de 24 de març, de la Conselleria d'Infraestructures, Territori i Medi Ambient.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8000

Data del DOGV
:   15-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/1923


Data del document
:   28-12-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 28 de desembre de 2016, de modificació de la Resolució de 4 de desembre de 2015, de la Direcció General d'Habitatge, Rehabilitació i Regeneració Urbana per a la concessió d'ajudes per a la rehabilitació edificatòria convocades mitjançant una Ordre 8/2015, de 24 de març, de la Conselleria d'Infraestructures, Territori i Medi Ambient. [2017/1923]  
Vistos els antecedents que consten en la Direcció General d'Habitatge, Rehabilitació i Regeneració Urbana que es basen en els antecedents següents:  
1. L'Ordre 8/2015, de 24 de març, de la Conselleria d'Infraestructures, Territori i Medi Ambient, per la qual s'aproven les bases reguladores del Programa de rehabilitació edificatòria per al període 2013-2016 i es convoquen les ajudes per a l'exercici 2015 va ser publicada en el Diari Oficial de la Comunitat Valenciana número 7496, de 31 de març.  
  
Per a això s'ha habilitat a través de l'esmentada ordre el procediment de concurrència competitiva a seguir, a què poden concórrer les comunitats de propietaris, agrupacions de comunitats de propietaris i persones propietàries úniques d'edificis, que complisquen les condicions que en les bases reguladores s'estableixen.  
2. D'acord amb el que estableix l'article 4 de l'Ordre 8/2015, de 24 de març, el termini per a presentar les sol·licituds es va fixar en dos mesos, comptadors des de l'endemà de la publicació d'aquesta, per la qual cosa el termini esmentat es va iniciar el dia 1 d'abril de 2015 i va finalitzar el dia 1 de juny de 2015.  
3. Reunit l'òrgan col·legiat, el 29 de setembre de 2015, integrat pel subdirector general d'Habitatge i Regeneració Urbana, el cap del Servei de Planificació Econòmica i Regeneració Urbana, el cap del Servei de Coordinació d'Habitatge, els caps dels serveis territorials d'Habitatge i Rehabilitació d'Alacant i València, així com la directora territorial de la Conselleria d'Habitatge, Obres Públiques i Vertebració del Territori de Castelló, segons el que estableixen la base huitena de l'annex I de l'ordre esmentada i la Resolució de 4 d'agost de 2015, del director general d'Habitatge, Rehabilitació i Regeneració Urbana, per la qual s'assignen les competències de la direcció del servei territorial a la directora territorial de Castelló, a fi d'avaluar les sol·licituds presentades, es va elaborar l'acta de la reunió i les llistes corresponents que es van adjuntar, i es va fer constar que les propostes d'adjudicació van ser dictades amb la comprovació prèvia d'estar al corrent de les obligacions fiscals, tributàries i amb la Seguretat Social.  
  
Basant-se en l'acta esmentada, es va elaborar la proposta de resolució per a elevar-la al director general d'Habitatge, Rehabilitació i Regeneració Urbana, als efectes de dictar la resolució corresponent de concessió d'ajudes i desestimació de les sol·licituds, si és el cas.  
4. El 4 de desembre de 2015, el director general d'Habitatge, Rehabilitació i Regeneració Urbana emet resolució de la convocatòria per a la concessió d'ajudes per a la rehabilitació edificatòria convocades per mitjà de l'Ordre 8/2015, de 24 de març, de la Conselleria d'Infraestructures, Territori i Medi Ambient, per la qual s'aproven les bases reguladores del Programa de rehabilitació edificatòria per al període 2013-2016 i es convoquen les ajudes per a l'exercici 2015.  
5. Atés que el Ministeri de Foment ha indicat discrepància amb la subvenció calculada per mitjà de l'ús de l'aplicació informàtica de la Conselleria d'Habitatge, Obres Públiques i Vertebració del Territori per a l'expedient 03/A12/1R/0033/2015/014, sol·licitat per la Comunitat de Propietaris 250 Habitatges, carrer Arquitecte Carratalá II, d'Alacant, és procedent modificar l'import de la subvenció, per import de 1.033.555,52 ?, que figura en concepte d'ajuda en la llista publicada en el DOCV número 7694, d'11 de gener de 2016, i minorar-la en 514.336,02 ?, de conformitat amb els criteris fixats pel ministeri, i resulta una subvenció de 519.219,50 ?.  
6. Reunit l'òrgan col·legiat, el 19 d'octubre de 2016, integrat pel subdirector general d'Habitatge i Regeneració Urbana, el cap del Servei de Planificació Econòmica i Regeneració Urbana, el cap del Servei de Coordinació d'Habitatge, els caps dels serveis territorials d'Habitatge i Rehabilitació d'Alacant i València, així com la directora territorial de la Conselleria d'Habitatge, Obres Públiques i Vertebració del Territori de Castelló, segons el que estableixen la base huitena de l'annex I de l'Ordre 8/2015, de 24 de març, i la Resolució de 4 d'agost de 2015, del director general d'Habitatge, Rehabilitació i Regeneració Urbana per la qual s'assignen les competències de la direcció del servei territorial a la directora territorial de Castelló, a fi d'avaluar l'expedient assenyalat en l'apartat cinqué, es va alçar l'acta de la reunió en què s'inclou la proposta de minoració de 514.336,02 ?.  
  
  
Fonaments de dret  
1. Competència. És competent per a resoldre la directora general d'Habitatge, Rehabilitació i Regeneració Urbana, d'acord amb el que estableix la base dotze de l'Ordre 8/2015, de 24 de març, de la Conselleria d'Infraestructures, Territori i Medi Ambient, per la qual s'aproven les bases reguladores del Programa de rehabilitació edificatòria per al període 2013-2016 i es convoquen les ajudes per a l'exercici 2015, i l'article 9 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori.  
  
Resolc:  
  
Únic  
Modificar les ajudes concedides a càrrec de l'aplicació pressupostària 06.57.89.06570.30529 de la línia T3040000, «Pla d'habitatge», mitjançant una Resolució de 4 de desembre de 2015, del director general d'Habitatge, Rehabilitació i Regeneració Urbana, i minorar el seu import en 514.336,02 ?, de conformitat amb els criteris fixats pel ministeri, i resulta una ajuda de 519.219,50 ?.  
  
Resolució de concessió de data 04.12.2015 1.033.555,52 -  
Import a minorar per la present resolució - 514.336,02 -  
Import concedit per la present resolució 519.219,50 -  
  
  
Com a conseqüència de modificar el càlcul de la quantia màxima de l'ajuda en les actuacions de conservació, ja que no són subvencionables les actuacions de millora de la qualitat i sostenibilitat, aprovades inicialment, atés que no justifiquen una reducció de la demanda energètica anual global de calefacció i refrigeració de l'edifici com a mínim del 30 % sobre la situació prèvia a l'actuació:  
De conformitat amb el que estableixen les bases de la convocatòria per a l'abonament de la subvenció la part beneficiària haurà d'aportar, en el termini màxim de dos mesos, comptadors des de l'acabament de les obres, la documentació relacionada en la base dotze; així mateix haurà de complir la resta de requisits, obligacions i responsabilitats assenyalades en les bases regulades per l'Ordre 8/2015, de 24 de març, i aportar per a això la documentació que li fóra requerida.  
Contra la present resolució, que posa fi a la via administrativa, es pot interposar potestativament recurs de reposició davant de la consellera d'Habitatge, Obres Públiques i Vertebració del Territori, en el termini d'un mes, comptador des de l'endemà de la notificació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació, de conformitat amb el que estableixen els articles 10, 14 i 46 de la Llei reguladora de la jurisdicció contenciosa administrativa.  
  
  
València, 28 de desembre de 2016.- La directora general d'Habitatge, Rehabilitació i Regeneració Urbana: Rebeca Torró Soler.